**Ministru kabineta noteikumu projekta**

**"Kārtība, kādā komersants paziņo par elektronisko cigarešu un elektronisko cigarešu uzpildes flakonu tirdzniecības uzsākšanu" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts saskaņā ar Tabakas izstrādājumu, augu smēķēšanas produktu un elektronisko smēķēšanas ierīču un to šķidrumu aprites likuma[[1]](#footnote-1) (turpmāk- likums) 8.panta devīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma 12.panta otrajai daļai, Veselības inspekcijai (turpmāk- Inspekcija) ir deleģēta uzraudzības un kontroles funkcija attiecībā uz elektroniskajām cigaretēm un to uzpildes flakoniem. Saskaņā ar likuma 8.panta devīto daļu, komersants, kurš nodarbojas ar elektronisko cigarešu un elektronisko cigarešu uzpildes flakonu tirdzniecību, pirms šo izstrādājumu tirdzniecības uzsākšanas paziņo par to Inspekcijai. Atbilstoši likumam kārtību, kādā komersants pirms elektronisko cigarešu un elektronisko cigarešu uzpildes flakonu tirdzniecības uzsākšanas ziņo Inspekcijai, nosaka Ministru kabinets. Ņemot vērā, ka atšķirībā no tabakas izstrādājumiem, elektroniskajām cigaretēm un to uzpildes flakoniem šobrīd nav ieviesta mazumtirdzniecības licencēšana, līdz ar to informācija par tirdzniecības vietām nav pieejama. Inspekcijai nav iespējams izmantot arī Valsts ieņēmumu dienesta un Uzņēmumu reģistra datu bāzes, jo tajās netiek prasīta informācija par tirdzniecības vietām, kas savukārt ir būtiski Inspekcijai likumā noteikto funkciju realizēšanai. Saskaņā ar likuma Pārejas noteikumu 7.punktu, komersanti, kas elektronisko cigarešu un uzpildes flakonu tirdzniecību uzsākuši līdz 2016.gada 19.maijam, paziņo par to Inspekcijai līdz 2016.gada 20.novembrim likuma 8.panta devītajā daļā noteiktajā kārtībā. Ņemot vērā, ka noteikumu projekts stāsies spēkā vēlāk nekā likums, noteikumu projekta 8.punktā tiek noteikts, ka komersanti, kuri uzsākuši komercdarbību līdz noteikumu projekta spēkā stāšanas dienai, paziņo par elektronisko cigarešu un to uzpildes flakonu tirdzniecības uzsākšanu līdz 2016.gada 20.novembrim.Atbilstoši likuma 3.panta piektās daļas 1.punktam nikotīnu saturošu šķidrumu drīkst laist tirgū tikai tad, ja tas ir pildīts īpaši tam paredzētos uzpildes flakonos, kuru maksimālais tilpums ir 10 mililitri, vienreizēji lietojamās elektroniskajās cigaretēs vai vienreizēji lietojamās kapsulās, tādējādi ziņošanas pienākums attiecas uz visiem šādu izstrādājumu tirgotājiem.Ņemot vērā augstāk minēto, noteikumu projekts ir izstrādāts, lai varētu pilnveidot Inspekcijai deleģētās funkcijas veikšanu. Projekts nosaka, ka komersants aizpilda noteikta parauga veidlapu un to iesniedz Inspekcijai, informējot par tirdzniecības vietu un piedāvāto sortimentu. Veidlapu paraksta uzņēmuma paraksttiesīgā persona, norādot kontaktinformāciju par sevi un kontaktpersonu, ja tāda ir. Noteikumu projekts paredz, ka situācija, kad informācija mainās vai komersants uzsāk pakalpojumu sniegt jaunā tirdzniecības vietā, komersanta pienākums ir paziņot Inspekcijai par izmaiņām. Tāpat noteikumu projekts nosaka, ka Inspekcija ir tiesīgā pārbaudīt minētās informācijas atbilstību.Minētā paziņošana neradītu nesamērīgu administratīvo slogu uzņēmējiem, tajā pašā laikā dodot iespēju Inspekcijai kontrolēt elektronisko cigarešu un elektronisko cigarešu uzpildes flakonu atbilstību likuma prasībām. |
| 3. | Projekta izstrādē iesaistītās institūcijas | Veselības ministrija un Veselības inspekcija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar nozares komersantus, kuri laiž Latvijas tirgū elektroniskās cigaretes un to uzpildes flakonus.  |
| 2. | Tiesiskā regulējuma ietekme uz tautsaimniecību un administratīvo slogu | Minētā paziņošana būtiski atvieglos Inspekcijas iespējas kontrolēt elektronisko cigarešu un elektronisko cigarešu uzpildes flakonu atbilstību likuma prasībām. Komersantiem paziņošanas pienākums būtisku administratīvo slogu neradīs. |
| 3. | Administratīvo izmaksu monetārs novērtējums | Ņemot vērā, ka likuma 8.panta devītā daļa nosaka pienākumu komersantiem paziņot Veselības inspekcijai par elektronisko cigarešu un elektronisko cigarešu uzpildes flakonu tirdzniecības uzsākšanu, komersantiem būs papildu administratīvās izmaksas.Valsts pārvaldes iestāžu rīcībā šobrīd nav informācijas par komersantu skaitu, kas tirgo elektroniskās cigaretes un to uzpildes flakonus.Savukārt atbilstoši Beztabakas nozares asociācijas sniegtajai informācijai, šobrīd ir zināmi 12 komersanti, kuri savu komercdarbību orientē uz elektronisko cigarešu un to uzpildes flakonu tirdzniecību. Tādējādi komersantiem, kuri tirdzniecību uzsākuši līdz 2016.gada 19.maijam, administratīvo slogu monetārais novērtējums varētu būt aptuveni 18,27 eiro\*, rēķinot uz tirgū esošajiem komersantiem.Atbilstoši Centrālās statistiskas pārvaldes datiem, vairumtirdzniecībā un mazumtirdzniecībā vienas stundas darbaspēka izmaksas 2015.gadā 4.ceturksnī bija 6,09 *eiro*. Paredzams, ka ziņošana par 1 vienību aizņems aptuveni 15 minūtes, kas var variēt atkarībā no tirdzniecības vietu skaita. \*(6,09 eiro x 0,25) x (12 komersanti x 1 reizi)= 1,5225 x 12= 18,27 eiro. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | 2016.gada 31.maijā Veselības ministrijas mājaslapā tika izsludināta informācija par sabiedriskās apspriedes norisi. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |   |
| 4. | Cita informācija |  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, institucionālo struktūru un cilvēkresursus. Jaunu institūciju izveide, esošo institūciju likvidācija nav nepieciešama. |
| 3. | Cita informācija | Noteikumu projektā paredzēto pasākumu īstenošanu Veselības inspekcija nodrošinās tai piešķirto valsts budžeta līdzekļu ietvaros. |

*III, IV, V – projekts šo jomu neskar.*

Veselības ministrs Guntis Belēvičs

Vīza: Valsts sekretāre Solvita Zvidriņa

26.05.2016. 12.15

799

J.Dobrijana,67876100

jekaterina.dobrijana@vm.gov.lv

A.Jurševica, 67876186

anita.jurševica@vm.gov.lv

1. Stājās spēkā 2016.gada 20.maijā. [↑](#footnote-ref-1)